L-Organizazzjoni Dinjija tas-Saħħa (WHO) u l-Għaqda favur id-Drittijiet tat-tfal (UNICEF) qed jagħmlu appell komuni lill-gvernijiet tal-pajjiżi tal-Unjoni Ewropea sabiex jiftħu l-iskejjel għat-tagħlim, b'mod speċjali għall-istudenti ż-żgħar. Konxji mill-fatt li l-varjant Delta għadu qed jinfirex bil-kbir fil-pajjiżi Ewropej, iż-żewġ għaqdiet qed jappellaw lill-Unjoni Ewropea sabiex tieħu l-miżuri kollha meħtieġa ta' mitigazzjoni u jitħaddmu protokolli ta' ħarsien tas-saħħa kemm għall-istudenti u wkoll għall-membri tal-istaff tal-iskejjel. Hans Kluge, responsabbli mir-Reġjun tal-UE fi ħdan il-WHO, qal li l-Pandemija tal-Covid-19 għamlet ħerba sħiħa fis-sistema edukattiva ewropea, hekk kif bosta tfal ma resqux lejn l-iskejjel għal xhur sħaħ. Huwa saħaq li hu meħtieġ li t-tagħlim fil-klassijiet jitkompla malajr kemm jista' jkun. Kluge kompla jgħid li, ''minkejja li l-virus għadu għaddej b'saħħtu f'bosta pajjiżi tal-Unjoni Ewropea, il-Gvernijiet ewropej iridu jpoġġu l-edukazzjoni bħala prijorita' u jassiguraw li qed jittieħdu l-miżuri kollha meħtieġa biex it-tfal jerġgħu jmorru lura l-iskola fejn jistgħu jkomplu jikbru fit-tagħlimul fil-ħiliet soċjali flimkien. Li t-tfal jitħaltu ma' tfal oħra ma tgħinhomx biss għall-iżvilupp akkademiku iżda wkoll għal dak mentali.'' L-Ingilterra weħidha, rat 'l fuq minn miljun tifel u tifla jitilfu l-iskola minħabba raġunijiet relatati mal-Covid-19 fosthom, kwarantina mandatorja jew għeluq sfurzat tal-iskejjel. Kemm il-WHO u l-Unicef qablu li l-għalliema u studenti ta' 'l fuq minn 12-il sena għandhom jingħataw prijorita' fil-programmi nazzjonali tat-tilqim. Ta' min ifakkar li l-PM Malti Dr Abela nhar il-Ħadd li għadda kkonferma l-impenn tal-Gvern Malti li jara l-iskejjel jiftħu l-bibien tagħhom mill-ġdid għall-istudenti kollha Maltin u Għawdxin. Apparti hekk, il-Ministeri tas-Saħħa u tal-Edukazzjoni, f'koordinazjoni bejniethom assiguraw li l-edukaturi kollha ta' pajjiżna jingħataw prijorita' fil-programm ta' tilqim li seħħ tul l-ewwel xhur ta' dis-sena. Il-programm tat-tilqim f'pajjiżna jinkludi lil dawk kollha li għandhom minn 12-il sena 'l fuq. Dawk li jixtiequ jingħataw it-tilqima għandhom iċemplu 145 jew jibagħtu email lil: [email protected] Miktub Minn Deo Grech, edukatur u preżentatur tar-radju u t-televiżjoni. Iħobb ħafna l-Eurovision Song Contest u x-xena tal-festivals kemm lokali u wkoll dawk internazzjonali. Iħobb isegwi l-aħbarijiet lokali u internazzjonali fejn ifittex stejjer umani b'laqta pożittiva, iżda wkoll dawk ta' spettaklu u kurżita'. Stejjer popolari ''Għadha Kemm Ħallietna L-Mara Li Għamlitni L-Mara Li Jien!'' - Pawla ta' Liquorish "Dan Dak Li Niġbor Fil-Malja Tiegħi Regolarment Meta Mmur Ngħum" - Clare Agius "Xi Darba Jgħidu Kellu Raġun Frank Portelli. "Malli Rawha Riesqa Lejhom Tellgħu Il-Maskra Minnufih… Ġest Li Baqa' Ttimbrat F'Moħħi"